(243) Ida

(243) Ida is en Asteroid ut den Hööftgördel. He is an’n 29. September 1884 vun den öösterriekschen Astronom Johann Palisa in Wien opdeckt wurrn is. He is na Ida nöömt, en Nymphe ut de greekschen Mythologie.

Bi den Asteroid hannelt sik dat üm en unregelmatigen Körper mit en middleren Dörmeter vun 31,4 km. Sien langtagene Form wiest nau de Afmeten 59,8 km x 25,4 km x 18,6 km. An’n 28. August 1993 is de Ruumsond Galileo in en Afstand vun blots 10.500 km an (243) Ida vörbiflagen un hett dorbi en Reeg vun CCD-Biller na de Eer sennt. De Opnahmen wiest, dat de Asteroid vun Inslagkraters överseiht is. Grote Deelen vun Ida sünd vun en Stoffschicht bedeckt, de as Regolith betekent warrt.

Bi de Mission is butendem en Maand opdeckt worrn, de jüst mol 1,4 km groot is un den Naam Dactyl kregen hett. Dactyl weer de eerste Maand, de bi en Asteroid beobacht worrn is.

 Kiek ok 
 List vun de Asteroiden

duum|links|Reeg vun Biller vun’n Vörbiflaag. Dorbi is de Rotatschoon vun (243) Ida goot to sehn.
links|duum|Biller, de (243) Ida vun verscheden Sieten wiest.

Ida